text: सौभाग्यवश एक प्रमुख इजरायली राजनेता ने फिलीस्तीनी अरब पर इजरायल की विजय की बात उठाई है. उजी लांडाव ने सामान्यतौर पर कहा है कि “जब आप युद्ध की स्थिति में हैं तो आप युद्ध में विजय प्राप्त करना चाहते हैं. ” उन्होंने इन चुनावों में लिकुड का नेतृत्व करने की आशा की थी लेकिन अपनी पार्टी को बहुमत दिलाने में असफल दिख रहे हैं. और इस सप्ताह निर्वाचन सूची में 14वें स्थान पर दिखे जो कि संसदीय सीट दिलाने के लिए भी पर्याप्त नहीं है. अब जबकि लिकुड को लोकप्रिय मत का 15 प्रतिशत से भी कम प्राप्त हो रहा है यह स्पष्ट हो गया है कि युद्ध में विजय प्राप्त करने का सिद्धांत इस समय इजरायलवासियों में कितना अलोकप्रिय है. इस लिए वे समझौतों, अपनी ओर से पहल, शत्रुओं को समृद्ध करने या अन्य नीतियों के साथ प्रयोग कर रहे हैं लेकिन जैसा कि डगलस मैकार्थर ने विश्लेषण किया है युद्ध में विजय का विकल्प कुछ नहीं होता. ओस्लो कूटनीति निराशाजनक ढंग से असफल हुई और इसी प्रकार अन्य नीतियां भी असफल होंगी जो विजय के कठोर परिश्रम से भागना चाहती हैं.